Tikologo ya thuto ya nyakišišo yeo e se nago kgethololo. Dikgetho tša gago boitshwaro, ditumelo, le ditšo di tla hlompshwa ke batho bao ba sepetšago nyakišišo.
Thušo mabapi le tharollo ya mathata a kgwerano ao a sepelelanago le nyakišišo le/goba kgethololo. Ka tumelelo ya gago, re ka kgona go boledišama le batho bao o re kgopelago gore re ikgokaganye le bona mabapi le go kgatha tema ga gago mo nyakišišong.
Thušo go fihleleleng boithaopo bja thuto ya nyakišišo. Lenaneo la dilo tšeo o ka di hwetšago di tla hwetšagala kua lefelong la thuto ya nyakišišo.
Khupamarama. Poledišano le direkhoto tša mabapi le wena le go kgatha tema ga gago mo nyakišišong ye go tla abelanwa fela ge go hlokega go dira dinyakišišo, goba go ya ka mo go hlokago ke ba molao. Bona foromo ya gago ya tumelelo ka go ba le tsebo ya lefelo la thuto nyakišišo bakeng sa tshedimošo ye nngwe gape.
O dule o tsebišitšwe ka ga tshepetšo ya thuto ya dinyakišišo, o tsebišwe gore naa dipoelo di tla hwetšagala neng, gomme o botšwe gore naa o ka ithuta bjang ka dipoelo.
Bjale ka mokgatha tema mo nyakišišong ya HVTN, o na le maikarabelo a go:
Dira diteko tšohle ka moka tša gago tša HIV fela lefelong la thuto ya nyakišišo go fihlela thuto ya nyakišišo e fela. Boledišana le bašomedi ba thuto ya nyakišišo ge e le gore hloka go dirwa diteko felotsoko.
Ge e le gore go a kgonagala gore o ka ima, efoga go ima mo nakong ya thuto ya nyakišišo ka go diriša mekgwa yeo e šomago gabotse ya thibelo ya pelegi. Bašomedi ba tla boledišana le wena ka mekgwa yeo e šomago gabotse ya go thibela pelego.
Dira gore o se fetwe ke dinako tša thuto ya nyakišišo. Botša bašomedi ba thuto ya nyakišišo ka bjako ka mo go kgonegago ge o hloka go dira peakanyo gape ya nako ya ketelo.
O se ke wa ribolla go kgatha tema ga bangwe go thuto ya nyakišišong.
Latelela ditaelo tša bašomedi ba thuto ya nyakišišo ka bokgoni bja gago ka botlalo. Dirišana le bašomedi ba thuto ya nyakišišo gore o swarelela maphelo le polokego ya gago mo tekong ye.
Botša bašomedi ba thuto ya nyakišišo ka bjako ka mo go kgonegago ge o sa kgone goba o ka phetha gore ga o sa nyaka go tšwela pele go kgatha tema mo nyakišišong.